**Daugavpils pilsētas domes 2020.gada 6.aprīļa saistošo noteikumu Nr.13 “Daugavpils pilsētas pašvaldības atbalsts ārkārtējā situācijā sakarā ar Covid-19 izplatību”**

 **paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” (turpmāk – MK rīkojums Nr.103) visā valsts teritorijā izsludināta ārkārtējā situācija, ar 4.5.2apakšpunktupersonām ir noteikti ierobežojumi, t.sk. sociālā (fiziskā) distancēšanās un epidemioloģiskās drošības pasākumi.Sociālo pakalpojumu un sociālās palīdzības likuma 35.panta otrā dala paredz, ka pašvaldība, neizvērtējot ģimenes (personas) ienākumus, var piešķirt ģimenei (personai) pabalstu krīzes situācijā, pārejas noteikumu 37.punkta pirmā daļa paredz, ka laikā, kamēr visā valstī ir izsludināta ārkārtējā situācija sakarā ar Covid-19 izplatību, un vienu kalendāra mēnesi pēc ārkārtējās situācijas beigām pašvaldība piešķir ģimenei (personai), kura ārkārtējās situācijas dēļ nespēj nodrošināt savas pamatvajadzības, šā likuma [35.](https://likumi.lv/ta/id/68488#p35)panta otrajā daļā noteikto pabalstu krīzes situācijā, kas tiek izmaksāts no pašvaldības budžeta līdzekļiem.Saistošie noteikumi paredz atbalstu dažādām iedzīvotāju grupām laikposmā, kad valstī ir izsludināta ārkārtējā situācija sakarā ar Covid-19 izplatību.  |
| 2. Īss projekta satura izklāsts | Saistošie noteikumi paredz šādu atbalstu iedzīvotājiem ārkārtējā situācijā sakarā ar Covid-19 izplatību:* pabalstu krīzes situācijā;
* mantisko atbalstu;
* ēdināšanas atbalstu bērniem;
 |
| 3. Informācija par plānoto projekta ietekmi uz pašvaldības budžetu | Saistošo noteikumu izpildei nepieciešami 0,85 milj. EUR. Līdzekļi tiks rasti pašvaldības budžeta ietvaros, veicot apropriācijas pārdali starp budžeta programmām. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Mantisko atbalstu pārtikas paku veidā piešķir bez personas iesnieguma, Sociālais dienests nodrošina pakas nogādāšanu uz personas dzīvesvietu.Pārējie atbalsta viedi tiks sniegti uz personas iesnieguma pamata. Iesniegumus ēdināšanas atbalstam bērniem vecāks (likumiskais pārstāvis) iesniedz Izglītības pārvaldē no 2020.gada 20.aprīļa un ne vēlāk kā līdz 2020.gada 15.maijam. |
| 6. Informācija par konsultācijām ar privātpersonām | Nav notikušas. |

Domes priekšsēdētājs *(personiskais paraksts)* A.Elksniņš